করোনা ভাইরাসের জেরে বন্ধ গরুমারা, জলদাপাড়া-সহ উত্তরবঙ্গের সমস্ত অভয়ারণ্য| north bengal forests closed due to corona threat | Northbengal - News18 Bangla, Today's Latest Bengali News |
করোনা ভাইরাসের জেরে বন্ধ গরুমারা, জলদাপাড়া-সহ উত্তরবঙ্গের সমস্ত অভয়ারণ্য
অনির্দিষ্টকালের জন্য বন্ধ উত্তরবঙ্গের সমস্ত জঙ্গল
Last Updated: March 17, 2020, 11:49 PM IST
#শিলিগুড়ি: করোনা ভাইরাসের জেরে গরুমারা, চাপরামারি,জলদাপাড়া সহ সমস্ত জাতীয় অভয়ারণ্যে পর্যটকদের প্রবেশ অনির্দিষ্টকালের জন্য বন্ধ করে দিল বনদফতর। বাধ্য হয়ে অনেক পর্যটককেই ফিরে যেতে হল, আবার অনেকের আগাম বুকিং বাতিল হয়ে গেল। কার্যত বিশাদের সুর পর্যটকদের গলায় । এই পরিস্থিতিতে পর্যটক সহ পর্যটন ব্যবসায়ী ও সাধারণ জনগণকে সরকারের সঙ্গে সহযোগিতা করার ডাক দিল বনদফতর।
বহু পর্যটক জিপ সাফারি ও হাতি সাফারি করতে এসে হতাশ হয়ে ফিরে যান । অনেকে জঙ্গলে ঢুকতে না পেরে গরুমারা জাতীয় উদ্যানের গেটের সামনে এবং মূর্তি নদীতে ছবি তুলে নিজের মনকে সান্তনা দিয়ে ফিরে যান । মঙ্গলবার মূর্তি,ধূপঝোড়া,লাটাগুড়ি ইত্যাদি পর্যটন কেন্দ্র পরিদর্শন করেন বনদফতরের ওয়ার্ডেন সীমা চৌধুরী। এদিন পর্যটক সহ পর্যটন ব্যাবসায়ী ও জিপসি এসোসিয়েশনের সদস্যদের সঙ্গে তিনি কথাও বলেন। সকলকেই এই পরিস্থিতিতে বনদফতর সহ সরকারের সঙ্গে সহযোগিতা করার আবেদন জানান তিনি। এদিন মূর্তি এলাকাতেও পর্যটকদের তমন দেখা যায় নি । এক প্রকার জনশূন্য ছিল এলাকা । যে- সমস্ত পর্যটক ৪-৫ দিন জঙ্গল ভ্রমণের প্ল্যান করে এসেছিলেন, তাঁরা জঙ্গল সাফারি করতে না পেরে রিসোর্টের ঘরেই সময় কাটাচ্ছে, অনেকে আবার ফিরেও যাচ্ছেন। এই পরিস্থিতিতে চিন্তায় গাইড ও জিপ সাফারির মালিকরা । জঙ্গল বন্ধ থাকায় তাঁদের রোজগারের পথও বন্ধ!
#forests closed#North Bengal
First published: March 17, 2020, 11:49 PM IST